שיחה:הלורד יושב הראש

message: "הלורד הדובר" נשמע כמו קרוב משפחה של "השעון הדובר" של בזק. המונח "דובר" אין עניינו לכאן - Speaker בהקשר זה (פרלמנטרי) הוא יו"ר בעברית, ואילו דובר הוא תרגומו של התפקיד באנגלית spokesman. אילו היית מתרגם כך מאנגלית לעברית את הערך על דליה איציק, הרי שהיא הייתה "דוברת הכנסת". שם הערך צריך להיקרא יושב ראש בית הלורדים, והניסיון לתרגום מילולי של התואר לא יצלח ומהווה תרגמת מחרידה. מגיסטר 08:37, 7 בפברואר 2007 (IST)
replies: text: לא מדוייק. המונח "דובר" אינו קיים בישראל ואין טעם להשוות בין דברים שונים ממדינה לדינה. דליה איציק היא יו"ר (בדומה ליו"ר בית הנבחרים בארצות הברית). באנגליה אין יו"ר אלא יש דובר (ובהתאם צריך להיות ערך דובר (פרלמנטריזם) או משהו כזה). כאשר אין מונח מקביל בעברית יש לתרגם את המונח או להתשמש במונח המקורי (השם "לורד ספיקר" לערך בעברית צורם לי יותר). בכל מקרה המונח "יו"ר" לתפקיד זה שגוי מסיבות רבות. דרור 18:58, 12 בפברואר 2007 (IST)
replies: text: :הואל בטובך לקרוא את הערך באנגלית העוסק בדליה איציק (סיפקתי לנוחותך קישור למעלה), ותוכל גם לעיין בזה העוסק ב-Reuven Rivlin, או לראות את הרשימה :en:List of Knesset speakers. גם עיון מדי פעם בגירסה האנגלית של "הארץ" או בג'רוזלם פוסט יבהיר לך היטב שקיים גם קיים תפקיד הספיקר בפרלמנט הישראלי - זהו יושב ראש הכנסת, חד וחלק. "דובר" הוא דבר אחר לחלוטין, שמשמעותו ידועה לכולנו ואין דבר בינו לבין הדמות היושבת בראש בית מחוקקים. מגיסטר 19:16, 12 בפברואר 2007 (IST)
replies: text: :: יש הבדל בין המונחים. בעוד שיו"ר (כמו אצלנו) צריך להיות מתורגם chairperson - תפקידו לקבוע את סדר הדוברים, בבית הנבחרים הדובר הוא למעשה הדובר היחיד. חברי הבית האחרים מציעים לו הצעות בעניין הסדר או עונים לשאלותיו אבל אינם "נואמים" למליאה כמו אצלנו אלא נואמים אל הדובר (לכאורה בתשובה לשאלותיו). בבית הלורדים התפקיד אחר (כפי שמצויין בערך, ואין מדובר ביו"ר הנותן זכות דיבור). בית הלורדים כולו מתפקד באופן חוקתי כ"יו"ר", מחליט על סדר הדוברים ועל זכות הדיבור ועל סדר הדיון. תפקיד הדובר למעשה, בדומה לבית התחתון, הוא מי שמדבר בשם בית הלורדים בפנותו אל המלכה (זה מקור התפקיד). אמנם הדובר (בבית התחתון) קורא את הנוכחים לסדר ויכול להוציאם מהאולם (בדומה לתפקיד היו"ר בארץ) אבל ללורד הדובר אין סמכויות אלה (מאחר וכל הלורדים שווים בבית הלורדים). דרור 19:34, 12 בפברואר 2007 (IST)

text: לסיכום: התרגום "יו"ר" שגוי לחלוטין והדילמה שלי היתה אם לקרוא לערך "לורד ספיקר" או "הלורד ספיקר" או "הלורד הדובר". דרור 19:36, 12 בפברואר 2007 (IST)
replies: text: :אני מסכים עם מגיסטר; "דובר" הוא spokesman, ואילו speaker הוא יושב ראש הבית (נכון שיושב ראש הוא גם chairman, אבל מצד שני speaker הוא גם רמקול... סתם הגיג, אל תתיחסו). אביעד המקורי 20:22, 12 בפברואר 2007 (IST)
replies: text: :: יכול להיות שאתה צודק לגבי בית פשוטי העם - אבל לגבי בית זה זה ממש שגוי (אין לו אף סמכות של יושב ראש. יש לך תרגום אחר ל- speaker? לא מצאתי ואשמח לשמוע ("רמקול" לא נראה לי)). דרור 20:27, 12 בפברואר 2007 (IST)
replies: text: ::: אני חושב שצריך לכתוב שני ערכים דובר ל-spokesperson ודובר (בית מחוקקים) לתפקיד זה. דרור 20:28, 12 בפברואר 2007 (IST)

text: ::: בדיקה בשגרירות הבריטית - ספיקר הוא דובר, והתרגום המקובל הוא יו"ר אבל זה לא תרגום מדוייק - נחזור לתעתיק. דרור 22:50, 12 בפברואר 2007 (IST)

text: :אם כבר אז לורד ספיקר, בלי ה"א הידיעה, לא? אביעד המקורי 22:51, 12 בפברואר 2007 (IST)
thread_title: תרגמת

message: דרור כתב:
עד יולי 2006 שימש בתפקיד יושב ראש בית הלורדים הלורד צ'נסלור. במסגרת חוק הרפורמה החוקתית 2005 הוחלט כי תפקיד יושב ראש בית הלורדים יופרד מיתר תפקידי הלורד צ'נסלור, במסגרת הרפורמות הנעשית בתפקיד בית הלורדים ובסמכויותיו, וכן על מנת לפתור את הבעיה החוקתית הקיימת שכן הלורד צ'נסלור עמד הן בראש הרשות השופטת, כשר בממשלה היווה חלק מהרשות המבצעת, ובהיותו יו"ר בית הלורדים כיהן כראש הרשות המחוקקת. בעיה חוקתית זו התעוררה רק בשנים האחרונות בעקבות חקיקת חוק זכויות האדם 1998 (קודם לכן לא הייתה חשיבות רבה להפרדת הרשויות בבריטניה). 
אני תיקנתי את הפסקה ל:
עד יולי 2006 שימש בתפקיד יושב ראש בית הלורדים הלורד צ'נסלור. במסגרת חוק הרפורמה החוקתית 2005 הופרד תפקיד יושב ראש בית הלורדים מיתר תפקידי הלורד צ'נסלור, במטרה לבזר את סמכויות הלורד צ'נסלור שנגעו לרשות השופטת, המבצעת והמחוקקת גם יחד, בין מספר אנשים. 
נימוקיי:
# הלשון "הוחלט שהתפקיד יופרד" הוא ארוך שלא לצורך. עדיף לכתוב "הופרד"
# אין צורך לכתוב פעמיים שנעשו רפרמות, מספיק פעם אחת
# הקורא את הפסקה הישנה לא הבין מה היו תפקידיו של הלורד צ'נסלור, ובמיוחד מה הוא עשה בראש הרשות השופטת. מכיון שממילא הוא נדרש ללכת לערך על הלורד צ'נסלור, עדיף לכתוב פה רק מה שנדרש כאן: שהתפקיד נגע ליותר מדי רשויות ולכן פוצל. 
# האמירה: "בעיה חוקתית זו התעוררה רק בשנים האחרונות בעקבות חקיקת חוק זכויות האדם 1998 (קודם לכן לא הייתה חשיבות רבה להפרדת הרשויות בבריטניה)." אינה מובנת לחלוטין והיא נוגעת לתורת הסוד. בניגוד לגמגום של תפקיד הלורד צ'נסלור, אין לי אפילו מושג לאן ללכת כדי להבין במה מדובר. או שיש להרחיב את הערך כדי להסביר מה היא אותה בעייה חוקתית, איפה היא צצה ולאן היא הולכת (דבר שאין לעשות בערך שאינו רלוונטי כלל לנושא) או פשוט למחוק אותו. 
יעקב 19:04, 29 ביולי 2007 (IDT)
replies: text: ברור שהבעיה רלוונטית לנושא - רק בגללה נוצר תפקיד זה. הבעיה החוקתית היתה כמובן - בעיה של היעדר הפרדת רשויות, דבר שיכול להביא לפגיעה בזכויות אדם. דרור 19:12, 29 ביולי 2007 (IDT)
replies: text: :לא כותבים בארוכה על אותו נושא פעמיים. מכיוון שהנושא צריך להיות מתואר בצ'נסלור (הרי הוא הבעיה) הוא לא צריך להיות מתואר כאן. כאן כל מה שיצא זה משהו מגומגם שאין לי דרך להבין אותו. 
# בשנת 1995 לא היו בבריטניה זכויות אדם?
# לאף אחד לא הזיז שיו"ר הרשות המחוקקת הוא גם יו"ר הרשות השופטת וגם מספר 2 בממשלה?
# האם מישהו מודע לזה שהרשות המחוקקת (בית הלורדים) היא היא סמכות השיפוט העליונה? 
תרשה לי בבקשה להחזיר את התיקון שלי. יעקב 19:28, 29 ביולי 2007 (IDT)
replies: text: :: הבהרתי את פסקת הפתיחה . לדעתי יש מקום לדיון פה ולא בערך השני (גם שם, אבל גם פה. ובתשובה לשאלותיך.
# היו, אבל במסגרת המשפט המקובל ולא במסגרת חוק.
# לא ממש.
# הדבר כתוב בערך, אבל זה לא קשור כרגע, כי מדובר בבעל התפקיד ולא ברשות. 
העריכה שלך רק מבלבלת עוד יותר. דרור 19:35, 29 ביולי 2007 (IDT)
thread_title:  תיקון נוסח 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.parliament.uk/about_lords/lord_speaker.cfm
** In לורד ספיקר on 2011-11-23 00:37:58, 404 Not Found
** In לורד ספיקר on 2011-11-28 00:27:35, 404 Not Found
** In לורד ספיקר on 2013-05-04 10:02:54, 404 Not Found
--Matanyabot - שיחה 13:03, 4 במאי 2013 (IDT)
thread_title:  קישור שבור 

message: בתת הכותרת של הערך רשום ״החבר הבחיר בבית הלורדים״ למרות שרושמים ״בכיר״. אני ניסיתי לתקן את זה, אך, לא ידעתי איך עושים את זה. אשמח אם תתקנו את זה בבקשה.
תודה 
גיל3309 גיל3309 - שיחה 19:53, 14 במאי 2020 (IDT)
thread_title:  תת הכותרת של הערך הלורד היושב ראש 

message: :דיווח מהדף ויקיפדיה:דיווח על טעויות
בכותרת המשנה של הערך 'הלורד יושב ראש בית הנבחרים' יש שגיאת כתיב. יש לכתוב הבכיר ולא הבחיר
replies: text: הטעות בויקינתונים תוקנה. תודה. Mod - שיחה 08:37, 26 ביולי 2021 (IDT)
thread_title:  דיווח שאורכב ב-28 ביולי 2021